L-avukati tas-sensar fl-assassinju tal-ġurnalista Daphne Caruana Galizia, Melvin Theuma ippreżentaw kwerela kontra Yorgen Fenech, jgħidu li l-evidenza ppreżentata fil-Qorti hi konferma ċara tal-involviment ta' Fenech fl-assassinju. Yorgen Fenech jinsab akkużat b'kompliċità fl-assassinju ta' Daphne Caruana Galizia u mistenni jgħaddi ġuri dwaru. Skont il-kwerela n-negozjant Yorgen Fenech qal lil Melvin Theuma, li lest jerfa' li hemm bżonn jerfa' la għaffeġ hu. Bħal llum ġimgħa l-avukati ta' Yorgen Fenech ressqu protest fl-għassa tal-pulizija fil-Belt Valletta, jitolbu biex Melvin Theuma jitressaq il-qorti, akkużat li qal "nofs veritajiet" u"gideb" fil-konfront tal-klijent tagħhom. "Daphne kienet omm; dik il-kelma qatt ma tista' toħroġli minn moħħi" – Theuma Skont rapport li deher fil-gazzetta The Sunday Times, il-protest tressaq il-Ġimgħa, fl-istess ġurnata li l-avukati għamlu s-sottomissjonijiet preliminari fil-ġuri ta' Fenech hekk kif qed jistenna li jgħaddi ġuri. Wara s-sottomissjonijiet tagħhom, huma ressqu protest kriminali twil li poġġew f'dubju l-istqarrija li għamel Theuma fil-qorti s'issa. Iżda l-avukati ta' Theuma qed jargumentaw li l-evidenza ppreżentata fil-Qorti tinkludi messaġġi u r-rekordings li kien ħa l-klijent tagħhom u li huma prova li tinkrimina lil Fenech innifsu u li Keith Schembri ma kienx involut. Infatti l-avukati ta' Theuma talbu lill-Pulizija biex tibda investigazzjoni kriminali fejn qed jakkużaw lil Yorgen Fenech b'gideb bl-iskop li jintimida lix-xhud prinċipali, jiġifieri lil Melvin Theuma. Mifhum li Theuma kien fil-mira tal-attentat ta' impurtar ta' velenu minn Fenech – rapporti Yorgen Fenech qed jaffaċċja l-akkuża ta' kompliċità fl-assassinju ta' Daphne Caruana Galizia li seħħ fl-2017. Għal din l-akkuża, l-Avukat Ġenerali qed jitlob li Fenech jeħel il-ħabs għal għomru. Għall-akkuża ta' assoċjazzjoni ma' persuni bil-għan li jwettqu reat, l-AĠ qed jitlob piena ta' bejn 20 u 30 sena priġunerija. Fenech dejjem ċaħad l-involviment tiegħu u meta ġie arrestat huwa kien għamel talba għal proklama biex jgħid kulma jaf iżda l-Kabinett kien irrifjutaha. Minn naħa l-oħra Melvin Theuma, is-sensar fl-assassinju, kien ingħata l-proklama fl-2019 bil-kundizzjoni li jgħid il-verità kollha. "Allegazzjonijiet li Melvin Theuma ta xhieda falza jikkontradixxu dak li ddikjara Yorgen Fenech innifsu, u b'hekk jidher biċ-ċar li Fenech qed jigdeb u dan ladarba hu jaf li Theuma qed jgħid il-verità," qalu l-avukati ta' Theuma. L-AĠ jitlob li Yorgen Fenech jeħel għomru l-ħabs Vjolenza psikoloġika L-avukati ta' Theuma qed jinsistu li l-klijent tagħhom dejjem qal il-verità meta tela' jixhed dwar Yorgen Fenech bħala l-moħħ wara l-qtil ta' Daphne Caruana Galizia. Huma qed jargumentaw li l-protest li ressaq Fenech hu "vjolenza morali u psikoloġika" bl-intenzjoni li Theuma jieqaf milli jixhed. Sa llum, Vince Muscat, magħruf bħala l-Koħħu, ammetta l-akkużi b'rabta mal-qtil ta' Daphne Caruana Galizia u ngħata sentenza ta' 15-il sena ħabs iżda l-aħwa George u Alfred Degiorgio, li ukoll qed ikunu akkużati bil-qtil tal-ġurnalista, ma ammettewx, u qed jistennew li jgħaddu ġuri. Fil-Qorti, Melvin Thuema dejjem qal li qatt ma kellu informazzjoni li Keith Schembri, l-eks Chief of Staff f'Kastilja, seta' kien involut jew kien il-moħħ biex tinqatel Daphne Caruana Galizia. Filmat: Vince Muscat jingħata sentenza ta' 15-il sena ħabs "Jien responsabbli ta' dak kollu li ġara" Fil-kwerela li ressqu l-avukati ta’ Theuma, Matthew Brincat u Kathleen Calleja Grima, rreferew għal numru ta’ SMSs u konverżazzjonijiet rrekordjati bejn il-klijent tagħhom u Yorgen Fenech. Fil-konverżazzjonijiet irrekordjati Fenech instemgħa jammetti li għalhemm l-aħwa Degiorgio u Muscat ma kinux jafu bih, hu xorta kien inkwetat għaliex "min organizza kollox għandu jinkwieta l-aktar u mhux min għamilha." F’konverżazzjonijiet oħra Fenech jinstema’ jgħid lil Thuema li tah €150,000 biex iħallas lill-aħwa Degiorgio u lil Muscat biex joqtlu lill-ġurnalista u li ma setax jesponi lilu nnifsu billi jħallas il-ħelsien mill-arrest tagħhom. Fenech kien anke instema’ jgħid lil Theuma li Schembri "kesaħ" meta qallu bl-involviment tiegħu fil-qtil ta’ Daphne Caruana Galizia. F’parti oħra jinstema’ jgħid lil Theuma li jekk jiġrilu xi ħaġa minħabba fih kienet se tibqa’ fuq il-kuxjenza tiegħu għaliex "Jien responsabbli ta’ dak kollu li ġara." L-avukati ta’ Theuma jirreferu anke għal lista ta’ SMSs biex il-klijent tagħhom u Yorgen Fenech, fejn fihom Fenech jassigura lil Melvin Theuma li se jipproteġih. Il-mowbajl ta’ Schembri ma fihx kontenut fuq l-assassinju – Il-Pulizija .td_uid_3_617e311cb4b1f_rand.td-a-rec-img{text-align:left}.td_uid_3_617e311cb4b1f_rand.td-a-rec-img img{margin:0 auto 0 0}